b'\n_START_ARTICLE_\nEva Lehtonen\n_START_PARAGRAPH_\nEva Jolanda Irene Lehtonen (s. 6. kes\xc3\xa4kuuta 1991 Helsinki) on suomalainen kilpauimari. Lehtonen on erikoistunut pitkiin matkoihin ja h\xc3\xa4n on viiden matkan Suomen enn\xc3\xa4tyksen haltija. H\xc3\xa4n asuu Rochesterissa Michiganin osavaltiossa Yhdysvalloissa ja h\xc3\xa4n edustaa yhdysvaltalaista Oakland Live Y\xe2\x80\x99ers -seuraa. H\xc3\xa4nen valmentajansa on Dan Hafner. Yhdysvalloissa Lehtonen opiskelee l\xc3\xa4\xc3\xa4ketiedett\xc3\xa4._NEWLINE_Lehtonen osallistui Pekingin olympialaisiin 2008 vapaauinnin 400 metrill\xc3\xa4 ja 800 metrill\xc3\xa4. H\xc3\xa4n alitti tulosrajat College Stationissa Teksasin osavaltiossa pidetyss\xc3\xa4 n\xc3\xa4ytt\xc3\xb6kilpailussa toukokuussa.'